《梅花》
宋代·洪迈

山深春未动，沙浅水欲冰。
玉梅於此时，靓妆略无朋。
露蕊欲的皪，月枝持鬅鬙。
俨如江汉女，可爱不可陵。
他年江南路，晓妆犯严凝。
寻香烟雨中，横斜插茅簦。
却数今几日，痴如秋后蝇。
北岭枝欲空，谁与扶一登。
聊分窥水影，依我照字灯。
坐使惜花梦，临风脚腾腾。
昔如梦中蝶，今学桑下僧。
了知菩提长，念起我何曾。

作者简介：洪迈（1123——1202），南宋饶州鄱阳（今江西省上饶市鄱阳县）人，字景卢，号容斋，又号野处。洪皓第三子。官至翰林院学士、资政大夫、端明殿学士，副丞相、封魏郡开国公、光禄大夫。卒年八十，谥“文敏”。配张氏，兵部侍郎张渊道女、继配陈氏，均封和国夫人。南宋著名文学家。